(vovworld) - ຕອນບ່າຍວັນທີ 24/04, ທ່ານນາຍົກລັດຖະມົນຕີ ຫງວຽນຊວນຟຸກ ພ້ອມກັບພັນລະຍານຳໜ້າຄະນະຜູ້ແທນຂັ້ນສູງລັດຖະບານຫວຽດນາມ ໄດ້ເດີນທາງຮອດສະໜາມບິນ Pochentong, ນະຄອນຫຼວງ ພະນົມເປັນ, ເລີ່ມຕົ້ນການຢ້ຽມຢາມປະເທດລາຊະອານາຈັກ ກຳປູເຈຍ ຢ່າງເປັນທາງການ ໃນລະຫວ່າງວັນທີ 24 – 25/04, ຕາມຄຳເຊີນຂອງທ່ານນາຍົກລັດຖະມົນຕີ Samdech Techo Hun Sen ແລະ ພັນລະຍາ. ອອກຕ້ອນຮັບທ່ານນາຍົກລັດຖະມົນຕີ ຫງວຽນຊວນຟຸກ ແລະ ພັນລະຍາ ຢູ່ສະໜາມບິນສາກົນ Pochentong, ຝ່າຍກຳປູເຈຍ ມີທ່ານລັດຖະມົນຕີກະຊວງທ່ອງທ່ຽວ Thong Khon, ການນຳກະຊວງການຕ່າງປະເທດ ແລະ ຮ່ວມມືສາກົນກຳປູເຈຍ, ເອກອັກຄະລັດຖະທູດກຳປູເຈຍ ປະຈຳຫວຽດນາມ, ເອກອັກຄະລັດຖະທູດຫວຽດນາມ ປະຈຳກຳປູເຈຍ.
ຕອນບ່າຍວັນທີ 24/04, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ພັນລະຍາໄດ້ເຂົ້າພົບກະສັດກຳປູເຈຍ Norodom Sihamoni ຢູ່ພະລາຊະວັງ. ທ່ານນາຍົກລັດຖະມົນຕີປາດຖະໜາວ່າ, ກະສັດກຳປູເຈຍ Norodom Sihamoni ສືບຕໍ່ສະໜັບສະໜູນເພື່ອໃຫ້ການພົວພັນຮ່ວມມືມິດຕະພາບອັນດີງາມລະຫວ່າງ 2 ປະເທດນັບມື້ນັບພັດທະນາຢ່າງແຮງ, ແທດຈິງ ແລະ ມີປະສິດທິຜົນ. ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ, ຍາມໃດຫວຽດນາມ ກໍຖືເປັນສຳຄັນການພົວພັນຖານບ້ານໃກ້ເຮືອນຄຽງອັນດີງາມ, ມີດຕະພາບທີ່ເປັນມູນເຊື້ອ, ການຮ່ວມມືຮອບດ້ານ, ໝັ້ນຄົງຍາວນານກັບກຳປູເຈຍ.
ສ່ວນກະສັດກຳປູເຈຍ Norodom Sihamoni ໄດ້ເຊື່ອໝັ້ນຕໍ່ຜົນສຳເລັດອັນດີງາມຂອງໃນການຢ້ຽມຢາມກຳປູເຈຍ ຂອງທ່ານນາຍົກລັດຖະມົນຕີ ຫງວຽນຊວນຟຸກ ຈະຊຸກຍູ້ການພົວພັນລະຫວ່າງ 2 ປະເທດ ໃຫ້ພັດທະນາຢ່າງດີງາມໃນໄລຍະຈະມາເຖິງ. ກະສັດກຳປູເຈຍ Norodom Sihamoni ປາດຖະໜາວ່າ, ການພົວພັນລະຫວ່າງ 2 ປະເທດຈະນັບມື້ນັບໄດ້ຮັບການພັດທະນາເພື່ອຄວາມວັດທະນາຖາວອນຂອງ 2 ປະເທດ.